Here is a page extracted from Wikipedia that may contain CSS, HTML, and a lot of unformatted text.

Title: Buyelgas
Content: Buyelgas ye un lugar aragonés de la provincia de Uesca situau en la comarca de Ribagorza, en lo municipio de Bisagorri.

Toponimia 
Lo toponimo Buyelgas lo veyemos documentau como Bugiligas en las Decimas de Castillón (zaguers de lo sieglo X). Joan Coromines lo interpreta a partir de lo latín BOVILICA ("borda pa lo bestiar bovín"), palabra con sufixo -ico atono en latín.

Parla 

La parla de Buyelgas fa part chunto con las parlas de Sant Feliu de Veri, Veri, Sant Martín de Veri, Dos y La Muria de la "zona C" de l'aragonés benasqués.

Adintro de las parlas de transición entre l'aragonés y lo catalán la "zona C" representa un grau mayor de coincidencia con lo catalán que las atras parlas de la Val de Benás. La menor frecuencia de diftongacions romances (la diftongación romanz distingue a l'aragonés de lo catalán), se manifiesta en un sufixo -ello en cuenta de lo sufixo -iello. Bi ha una mayor frecuencia de l'apocope de la vocal final y unas formas en la conchugación que mes pareixidas a lo catalán (faigo, diuen, veu, cau, viuen, pot, volé, ecetra); tamién bi ha diferiencias lexicas.

Se veiga tamién 
Lista de municipios de Uesca.

Lugars de Bisagorri
Despoblaus d'a provincia de Uesca
Localidaz d'a diocesi de Balbastro-Monzón en Ribagorza